AIŠKINAMASIS RAŠTAS

DĖL MOLĖTŲ RAJONO SAVIVALDYBĖS ŠILUMOS ŪKIO SPECIALIOJO PLANO KEITIMO PRADŽIOS IR PLANAVIMO TIKSLŲ

**1. Parengto tarybos sprendimo projekto tikslai ir uždaviniai**

Remiantis Lietuvos Respublikos šilumos ūkio įstatymo 8 straipsnio 1 ir 5 dalimis siūloma rengti Molėtų rajono savivaldybės šilumos ūkio specialiojo plano, patvirtino Molėtų rajono savivaldybės tarybos 2005 m. kovo 3 d. sprendimu Nr. B1-22 „Dėl Molėtų rajono šilumos ūkio specialiojo plano patvirtinimo“, keitimą. Šio specialiojo plano keitimas reikalingas dėl teisės aktų, reglamentuojančių šią sritį, visumos, dėl ko savivaldybėms įtvirtinama pareiga kas 7 metus atnaujini šilumos ūkio specialiuosius planus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 102 straipsnis, 16 straipsnio 4 dalimis, Lietuvos Respublikos teritorijų planavimo įstatymo 30 straipsnio 2 dalimis, Lietuvos Respublikos šilumos ūkio įstatymo 8 straipsnio 1 ir 5 dalimys, Šilumos ūkio specialiųjų planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2015 m. rugsėjo 25 d. įsakymu Nr. 1-226/D1-683 „Dėl Šilumos ūkio specialiųjų planų rengimo taisyklių patvirtinimo“, 50 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Pakeistas Molėtų rajono savivaldybės šilumos ūkio specialusis planas detalizuos Nacionalinėje šilumos ūkio plėtros programoje nustatytus sprendinius, nustatys Molėtų rajono savivaldybės šilumos ūko modernizavimo ir plėtros kryptis, reglamentuos aprūpinimo šiluma būdus ir (arba) naudotinas kuro bei energijos rūšis šilumos gamybai šilumos vartotojų teritorijose, numatys investicijų apimtis, finansavimo poreikį ir finansavimo šaltinius šilumos ūkio plėtrai ir modernizavimui.

Neigiamų pasekmių nėra.

**4. Priemonės sprendimui įgyvendinti**

Pavesti Molėtų rajono savivaldybės administracijos direktoriui organizuoti Molėtų rajono savivaldybės šilumos ūkio specialiojo plano, patvirtino Molėtų rajono savivaldybės tarybos 2005 m. kovo 3 d. sprendimu Nr. B1-22 „Dėl Molėtų rajono šilumos ūkio specialiojo plano patvirtinimo“, keitimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

24 200 Eur, savivaldybės biudžeto lėšos.

**6.Vykdytojai, įvykdymo terminai**

Molėtų rajono savivaldybės administracijos direktorius organizuoja Molėtų rajono savivaldybės šilumos ūkio specialiojo plano, patvirtino Molėtų rajono savivaldybės tarybos 2005 m. kovo 3 d. sprendimu Nr. B1-22 „Dėl Molėtų rajono šilumos ūkio specialiojo plano patvirtinimo“, keitimą. Numatomi vykdymo terminai – 18 mėn. nuo sutarties su plano rengėju pasirašymo datos.